**Întoarce-te copilul meu...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Întoarce-te copilul meu,

Nu sta în nepăsare..

Când lumea zace în cel rău,

Tu eşti chemat de Dumnezeu

La viaţă! Din pierzare...

Acolo, unde eşti acum,

La roşcovele-amare,

Tu n-ai nici ţel, şi n-ai nici drum,

Iar bucurie, nicidecum!

Nimic nu ai sub soare...

Te cheam-al Tău Părinte drag,

Să vii din nou Acasă..

Iar Duhul Sfânt, te-aşteaptă prag,

Să-ţi dea atunci, copil pribeag

O haină de Mireasă!

Îţi văd iar suferinţa ta..

Şi-n ochi, lacrim-adâncă..

O, dacă azi ai asculta

Şi de-ai veni la Golgota,

El te-ar sui pe Stâncă!

O, ce vei face atunci când,

Va reveni din Slavă

Isus, pe mii de nori, păşind,

Ca să Îşi ia de pe pământ

Mireasa Lui cea dragă?

Unde vei fi copilul meu?

O! Spune: Unde oare?

Când eşti chemat de Dumnezeu,

Şi plânge-o mamă de dorul tău

Să vii.. să zbori spre Soare?

De vei rămâne lumea ta

Eu, lacrimile-amare

La crucea Lui le voi lăsa..

Din inima mă voi ruga

Să vii.. să ai IERTARE!

10.09.2016